Hef oftar þurft að taka af skarið en áður Ásbjörn Friðriksson stingur sér framhjá Birki Benediktssyn og Árna Braga Eyjólfssyni . mbl.is / Kristinn Magnússon Ívar Benediktsson „ Að minnsta kosti er ég að skila fleiri mörkum til liðsins en stundum áður en hvort ég hef leikið betur en stundum fyrr er erfitt að fullyrða , “ sagði Ásbjörn Friðriksson , handknattleiksmaður hjá FH sem að mati Morgunblaðsins er besti leikmaður fyrri helmings úrvalsdeildar karla í handknattleik , Olís-deildarinnar . Ásbjörn hefur skorað tæp átta mörk að jafnaði í leik það sem af er leiktíð og verið akkeri FH-liðsins í sókninni og stýrt leik liðsins af festu . „ Undanfarin tvö ár hef ég kannski skotið sjaldnar á markið en í vetur vegna þess að þá var ég að hluta til með aðra leikmenn með mér í sókninni . Ásbjörn segir ekki að fullu sanngjarnt að bera saman þann eina leik sem hann missti af vegna leikbanns og leikinn gegn KA um síðustu helgi og segja að sóknarleikur FH-liðsins sé mikið betri þegar hann er með . Jóhann Birgir Ingvarsson hafi leyst hann af á miðjunni í leiknum fyrir norðan og ekki getað beitt sér af fullum krafti vegna meiðsla .